**Suplement i Certifikatës për kualifikimin profesional,**

**HOTELERI-TURIZËM, Niveli IV në KSHK, referuar Nivelit IV të KEK**

**Individi është i aftë:**

* Të fitojnë aftësitë themelore dhe teknikat për të udhëhequr dhe menaxhuar një biznes në kontekst të kërkesave aktuale shoqërore.
* Tё hartojë një plan-biznesi për strukturat hoteliere dhe turistike.
* Të analizojë rolin e elementëve të potencialeve turistike në zhvillimin e turizmit në rajon dhe në botë.
* Tё analizojё pasojat dhe efektet gjeografike të turizmit në rajon dhe në botë.
* Të analizojë rëndësinë e zhvillimit të turizmit të qëndrueshëm, ruajtjes së mjedisit si dhe sfidat në zbatimin e menaxhimit të qëndrueshmërisë dhe mbrojtjen e ekosistemit, duke mbajtur parasysh legjislacionin respektiv.
* Të analizojë tregun turistik (tregun e produkteve, kërkesën, ofertën turistike dhe sjelljen konsumatore).
* Të analizojë efektet e zhvillimit të turizmit në makroekonominë e një vendi.
* Të analizojë të drejtat dhe detyrimet që duhet të zbatojnë ofruesit dhe konsumatorët në industrinë turistike, pasqyruar kjo në legjislacionin kombëtar dhe ndërkombëtar.
* Të interpretojë format e garantimit të cilësisë dhe legjislacionin përkatës në turizëm, sipas standardeve të kërkuara.
* Të vlerësojë rezultatet e pasqyrave financiare (bilanci, pasqyra e të ardhurave dhe shpenzimeve), si matës të suksesit të strukturës hoteliere dhe turistike.
* Të vlerësojë llogaritjen e kostove, me qëllim menaxhimin efektiv të burimeve njerëzore, materiale dhe financiare në hoteleri-turizëm.
* Të zbatojë bazën ligjore që i referohet veprimtarive profesionale në hoteleri-turizëm si dhe marrëdhënieve me shtetin (taksa e tatime, deklaratave tatimore etj.)
* Të zbatojë standardet teknike të profesionit në hoteleri-turizëm.
* Të zbatojë parimet e etikës gjatë veprimtarive profesionale në hoteleri-turizëm.
* Të hartojë ofertën e ushqimit dhe pijeve, sipas llojeve të aktiviteteve dhe eventeve.
* Të hartojë programe dhe produkte turistike, sipas kërkesave të tregut turistik.
* Të përdorë teknologjinë e informimit dhe komunikimit për qëllime të profesionit në hoteleri-turizëm (programe përkatëse kompjuterike për menaxhimin e aktivitetit në strukturat hoteliere dhe turistike).
* Të përdorë dhe mirëmbajë veglat, pajisjet dhe materialet e punës gjatë aktivitetit në strukturat hoteliere dhe turistike.
* Të kryejë saktë veprimet kryesore për të dhënë ndihmën e shpejtë gjatë punës në strukturat hoteliere dhe turistike.
* Të zbatojë rregullat e sigurisë në punë dhe të mbrojtjes së mjedisit gjatë punës në strukturat hoteliere dhe turistike.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Hoteleri-Turizëm” niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj të këtij niveli, si teknik/menaxher i mesëm në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në sektorin e mikpritjes në pozicione të përgjegjësit të shërbimeve në hoteleri, restorante, bare, recepsione dhe të orientimit të turistëve në zonë. Gjithashtu, individi mund të vetëpunësohet në sektorin e mikpritjes në kuadrin e një biznesi mikro, të vogël apo të mesëm.

Me përfundimin e këtij niveli, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).